Diari Oficial de la Generalitat Valenciana


Sumari del DOGV 8605, del 02-08-2019 (2019/7911)

RESOLUCIÓ de 30 de juliol de 2019, de la Conselleria d'Educació, Cultura i Esport, per la qual se suprimeix el Col·legi Rural Agrupat Llocnou-Rotglà i es posen en funcionament els col·legis d'Educació Infantil i Primària de Llocnou d'en Fenollet i de Rotglà i Corberà.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8605

Data del DOGV
:   02-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7911


Data del document
:   30-07-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 30 de juliol de 2019, de la Conselleria d'Educació, Cultura i Esport, per la qual se suprimeix el Col·legi Rural Agrupat Llocnou-Rotglà i es posen en funcionament els col·legis d'Educació Infantil i Primària de Llocnou d'en Fenollet i de Rotglà i Corberà. [2019/7911]  
El Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre (DOGV 8 de setembre), del Govern Valencià, en l'article 2, faculta la conselleria competent en matèria d'educació per a establir agrupacions d'unitats creades en diferents localitats, de manera que puguen constituir-se en un col·legi rural agrupat. Així mateix, també la faculta per a modificar la xarxa de centres existents en funció de la planificació de l'ensenyament; la modificació inclourà les agrupacions i els desdoblaments necessaris per a la utilització eficaç dels recursos disponibles i la qualitat del servei públic de l'educació.  
  
L'Ordre de 15 de maig de 1997, de la Conselleria de Cultura, Educació i Ciència (DOGV 4 de juliol), regula el procediment per a la constitució dels col·legis rurals agrupats d'Educació Infantil i Primària i, en l'apartat quart, punt 2, estableix que la Conselleria de Cultura, Educació i Ciència, prèvia consulta al seu consell escolar i als ajuntaments afectats, podrà acordar la supressió d'un col·legi rural agrupat constituït quan no s'aconseguisquen els objectius previstos i es constate la impossibilitat d'aconseguir-los. També estableix que la disposició que suprimisca un col·legi rural agrupat especificarà la nova situació en la qual quedaran les unitats que van ser agrupades.  
Mitjançant l'Ordre de 16 de maig de 2003, de la Conselleria de Cultura i Educació, es va constituir el Col·legi Rural Agrupat Llocnou-Rotglà (DOGV 5 de juny).  
El consell escolar extraordinari realitzat en l'aulari de Rotglà-Corberà, el dia 25 d'octubre de 2018, va acordar sol·licitar la dissolució del CRA. Els ajuntaments de Llocnou d'en Fenollet i de Rotglà i Corberà han traslladat els respectius acords referents a la proposta de dissolució del CRA.  
La Inspecció d'Educació de la Direcció Territorial d'Educació de València ha traslladat el seu informe respecte a la proposta de dissolució. L'informe de la Direcció General de Política Educativa ha considerat convenient, a la vista de la planificació educativa i la sol·licitud de dissolució plantejada, la supressió del Col·legi Rural Agrupat Llocnou-Rotglà i la posada en funcionament dels col·legis d'Educació Infantil i Primària de Llocnou d'en Fenollet i de Rotglà i Corberà.  
  
L'esmentat Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, en l'article 4 estableix que els centres de nova creació de titularitat de la Generalitat Valenciana tindran la denominació específica que determine la Conselleria de Cultura, Educació i Ciència, després de la consulta al consell escolar municipal corresponent o, si no n'hi ha, al ple de l'ajuntament al qual pertanga. I que en els centres existents el consell escolar podrà proposar la denominació específica a la Conselleria, amb l'informe favorable del consell escolar municipal o del ple de l'ajuntament al qual pertanga.  
Per tot això, de conformitat amb la proposta de la Direcció General de Centres Docents i en virtut de les competències que em confereix l'article 28 de la Llei 5/1983, de 30 de desembre, del Consell, resolc:  
  
U  
1. Se suprimeix el centre docent següent:  
Província: València  
Localitat: Rotglà i Corberà  
Denominació: Col·legi Rural Agrupat Llocnou-Rotglà  
Codi: 96112002  
Titular: Generalitat  
Domicili: Carrer Ramón Beneito s/n  
2. El CRA Llocnou-Rotglà cessa les seues activitats a la finalització del curs acadèmic 2018-2019.  
  
3. La nova situació en la qual queden les unitats que van ser agrupades en el CRA Llocnou-Rotglà s'especifica en els apartats dos i tres d'aquesta resolució, referits al funcionament del CEIP Sanchis Guarner, de Llocnou d'en Fenollet, i del CEIP Mare de Déu del Socorro, de Rotglà i Corberà.  
  
Dos  
1. A l'inici del curs escolar 2019-2020 es posarà en funcionament el centre docent següent:  
Província: València  
Localitat: Llocnou d'en Fenollet  
Denominació: Col·legi Públic d'Educació Infantil i Primària Sanchis Guarner  
Codi: 00957690  
Domicili: Carrer Sanchis Guarner s/n  
2. En el curs escolar 2019-2020 entrarà en funcionament amb les unitats següents:  
2 unitats d'Educació Infantil (segon cicle), amb capacitat per a 50 places escolars.  
4 unitats d'Educació Primària, amb capacitat per a 100 places escolars.  
3. Els llocs de treball en el curs 2019-2020 seran els següents:  
2 mestres d'Educació Infantil.  
2 mestres d'Educació Física.  
1 mestre o mestra d'Anglés.  
1 mestre o mestra d'Educació Física.  
1 mestre o mestra d'Educació Musical.  
4. Aplicarà el Programa d'educació plurilingüe i intercultural (PEPLI).  
  
5. A l'efecte d'escolarització, aquest centre s'adscriu a l'Institut d'Educació Secundària Doctor Lluís Simarro Lacabra, de Xàtiva, codi de centre 09772516.  
  
Tres  
1. A l'inici del curs escolar 2019-2020 es posarà en funcionament el centre docent següent:  
Província: València  
Localitat: Rotglà i Corberà  
Denominació: Col·legi Públic d'Educació Infantil i Primària Mare de Déu del Socorro  
Codi: 69886314  
Domicili: Carrer Ramón Beneyto, núm. 1  
  
2. En el curs escolar 2019-2020 entrarà en funcionament amb les unitats següents:  
3 unitats d'Educació Infantil (segon cicle), 1 d'aquestes habilitada, amb capacitat per a 75 places escolars.  
6 unitats d'Educació Primària, amb capacitat per a 150 places escolars.  
  
3. Els llocs de treball en el curs 2019-2020 seran els següents:  
4 mestres d'Educació Infantil, 2 d'aquests habilitats.  
6 mestres d'Educació Primària.  
1 mestre o mestra d'Anglés.  
1 mestre o mestra d'Educació Física.  
1 mestre o mestra d'Educació Musical.  
1 mestre o mestra de Pedagogia Terapèutica.  
  
4. Aplicarà el Programa d'educació plurilingüe i intercultural (PEPLI).  
  
5. A l'efecte d'escolarització, aquest centre s'adscriu a l'Institut d'Educació Secundària Francesc Gil, de Canals, codi de centre 33273543.  
  
Quatre  
El personal docent amb destinació definitiva en qualsevol dels aularis que han conformat el CRA Llocnou-Rotglà podrà ser readscrit al CEIP Sanchis Guarner, de Llocnou d'en Fenollet o al CEIP Mare de Déu del Socorro, de Rotglà i Corberà, segons corresponga la localitat d'adscripció inicial, o passar a la condició de suprimit.  
Una vegada coneguda l'opció del personal docent afectat, els criteris que han de determinar la readscripció o la supressió d'aquest seran els previstos en el punt 2 de la disposició addicional segona del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests (BOE 30.10.2010).  
  
La Direcció Territorial d'Educació, Cultura i Esport de València dictarà la resolució de readscripció del personal docent als centres que es posen en funcionament o el pas a la condició de suprimit del personal afectat.  
  
Cinc  
El personal docent amb destinació definitiva en qualsevol dels aularis del CRA Llocnou-Rotglà tindrà dret preferent davant de qualsevol altre participant per a ocupar les vacants que es produïsquen en el CEIP Sanchis Guarner, de Llocnou d'en Fenollet, o en el CEIP Mare de Déu del Socorro, de Rotglà i Corberà, segons corresponga a la localitat d'adscripció inicial.  
  
Sis  
El personal docent amb destinació definitiva en qualsevol dels aularis que han conformat el CRA Llocnou-Rotglà que, com a conseqüència de la seua supressió, s'adscriga a un dels centres que es posen en funcionament el curs 2019-2020 mantindrà l'antiguitat que posseïa en l'aulari d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
  
Set  
La Direcció Territorial d'Educació, Cultura i Esport de València nomenarà els equips directius dels centres esmentats en els apartats 2 i 3 d'aquesta resolució, de conformitat amb el que s'estableix en l'article 137 de la Llei orgànica 2/2006, de 3 de maig, d'educació, i l'article 17.3 del Reglament orgànic i funcional de les escoles d'Educació Infantil i dels col·legis d'Educació Primària aprovat pel Decret 233/1997, de 2 de setembre, del Govern Valencià (DOGV 08.09.1997).  
  
  
Huit  
A la finalització del curs acadèmic 2018-2019, el material i equipament de què disposen els aularis del CRA Llocnou-Rotglà situats a Llocnou d'en Fenollet i a Rotglà i Corberà s'integrarà en el CEIP Sanchis Guarner, de Llocnou d'en Fenollet, o en el CEIP Mare de Déu del Socorro, de Rotglà i Corberà, segons on es trobe distribuït.  
  
Així mateix, els fons de què dispose el CRA Llocnou-Rotglà es distribuiran entre el CEIP Sanchis Guarner, de Llocnou d'en Fenollet, i el CEIP Mare de Déu del Socors, de Rotglà i Corberà, en proporció al nombre d'unitats de cada centre.  
  
Nou  
S'autoritzen les direccions generals competents en matèria de règim econòmic i de règim jurídic dels centres docents i de política educativa perquè, en l'àmbit de les seues respectives competències, adopten totes les mesures que siguen necessàries per al millor compliment del que es disposa en aquesta resolució.  
  
Deu  
Tot allò que s'ha establit en aquesta resolució s'inscriurà en el Registre de Centres Docents de la Comunitat Valenciana.  
  
Onze  
La present resolució es publicarà en el Diari Oficial de la Generalitat Valenciana. No obstant això, produirà efectes a partir del començament del curs escolar 2019-2020.  
  
D'acord amb el que es disposa en l'article 123 i 124 de la Llei 39/2015, d'1 d'octubre, i en els articles 10, 14, 46 de la Llei 29/1998, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 30 de juliol de 2019. El conseller d'Educació, Cultura i Esport: Vicent Marzà i Ibáñez.